Magla (1980)

**Magla** je američki horor u režiji Johna Carpentera iz 1980. Film nije u početku bio popularan i dobio je pretežno negativne kritike. Vremenom je međutim doživio komercijalan uspjeh i ubraja se u Carpenterove klasike.

2005. je izašao rimejk pod istim imenom.

## Uloge
* Adrienne Barbeau kao radiospikerka Stevie Wayne
* Jamie Lee Curtis kao Elizabeth Solley koja se slučajno zadesila u gradiću
* Janet Leigh kao gradonačelnica Kathy Williams
* John Houseman kao Mr. Machen
* Tom Atkins kao Nick Castle, žitelj gradića Antonio Bay
* James Canning kao Dick Baxter
* Charles Cyphers as Dan O'Bannon
* Nancy Loomis kao Sandy Fadel asistentkinja gradonačelnice
* Ty Mitchell kao Andy Wayne sin od Stevie
* Hal Holbrook kao sveštenik Malone
* John F. Goff kao Al Williams
* George Buck Flower kao Tommy Wallace
* Regina Waldon as Mrs. Kobritz
* Darwin Joston kao Dr. Phibes
* Rob Bottin kao kapetan Blake
* John Carpenter kao Bennett (nije spomenut u odjavnom tekstu)

## Radnja 
Na početku filma pojavljuje se citat iz pjesmice "A Dream Within a Dream" koju je napisao Edgar Poe:

 All that we see or seem Is but a dream within a dream. 
 (Sve šta vidimo ili šta nam se priviđa, je ipak san u snu)

Uz logorsku vatru stari kapetan priča mornarsku priču djeci o brodu *Elizabeth Dane* koji je potonuo i čija će se posada vratiti kada magla
padne. Na 100-godišnjicu osnivanja grada Antonio Bay u Kaliforniji priprema se slavlje u čast šestorice osnivača grada. Sveštenik Malone, nakon što je ispratio radnika Bennetta koji je tražio nadnicu, pronalazi dnevnik svog djeda koji je također bio sveštenik. Iz bilješki saznaje detalje osnivanja grada: osnivači su namjerno nasukali brod Elizabeth Dane, zapalivši signalnu vatru na pogrešnom mjestu kod Spyvey Point, da bi se dokopali zlata posade. Posada se sastojala od izbjeglica iz kolonije gubara čiji je predvodnik kapetan Blake želio otkupiti dio ostrva kao novo utočište. Kompletna posada se je udavila u hladnom moru a zlato su preuzeli osnivači i tako podigli grad. Jedan dio zlata je pretopljen u zlatni krst postavljen iznad oltara. Zvanična verzija je glasila da je gusta magla kriva za nasukanje broda.

U noći prije 100 obljetnice radiospikerka Stevie Wayne, čije se radno mjesto nalazi u svjetioniku kod Spyvey Point, primjećuje gustu maglu koja se približava zalivu. Wayne upozorava sve ribare u okolini, njenu poruku prima brod *Seagrass*. Na brodu Seagrass, čija je tročlana posada pijana, primjećuju približavanje nepoznatog broda. Iz magle izranjaju duhovi s broda Elizabeth Dane, koja se je udavila prije 100 godina, i ubijaju pijane mornare koji su potomci 6 osnivača. Sljedeći dan Elizabeth Solley i Nick Castle, koji su se upoznali prethodne večeri, kreću u potragu za tročlanom posadom. Unajmljuju brod i pronalaze Seagrass. Na palubi pronalaze jedno beživotno tijelo. Isti leš će kasnije oživjeti u bolnici i napasti Solley skalpelom, ona uspijeva izbjeći i mornar ostaje mrtav.

Na plaži Andy Wayne, sin od Stevie, pronalazi komad olupine broda s natpisom *Dane*.

Pokazuje to majci koja pronalazak nosi u svjetionik da bi ga bolje istražila. Na dan osnivanja grada Antonio Bay gradonačelnica otkriva spomenik šestorice osnivača. Gusta magla se širi gradom i stanovnici bježe u panici. Stevie, koja je bila svjedok smrti meterologa koji je ubijen tokom telefonskog razgovora, poziva u pomoć preko radija jer je njen sin ostao s dadiljom kod kuće. U međuvremenu duhovi su ubili dadilju, no sina spašavaju Sollay i Castle koji su čuli poruku preko radija.

Sve troje bježe u crkvu, gdje se nalaze gradonačelnica sa svojom asistentkinjom. Sveštenik Malone im čita iz dnevnika svog djeda. Zaključuju da se duhovima posade treba vratiti zlato i da se neće smiriti dok ne ubiju šest osoba kao odmazdu. Sveštenik Malone predaje zajedno s Castleom zlatni krst kapetanu Blejku. Nakon što su duhovi nestali Malone ostaje sam u crkvu u nedoumici jer je preživio. U tom trenutku pojavljuje se magla i Blake probada mačem Malonea kao šestu žrtvu. Stevie Wayne upozorava opet brodove od magle *jer se nešto nalazi u njoj* prepričavajući događaje u Antonio Beju.

## Pozadina
*Scene su snimane u Point Reyes Station, malom mjestu koje se nalazi u Marin County. Većina scena, poput one sa Stevie Wayne, snimljene su u svjetioniku Point Reyes Lighthouse dok je ceremonija otkrivanja spomenika snimana u bližnjoj Olemi. Kao scenografija za crkvu korištena je *Episcopal Church of Ascension* iz Sierra Madre. Scene na dokovima snimljene su kod Bodega Bay, koje su se već koristile u Hičkokovom hororu Birds. I sam Carpenter imao je kratak nastup u filmu kao radnik Bennett koji se na početku filma raspravlja sa Maloneom o nadnici.
*Prema autoru Don G. Smithu Carpenter je (kao i u slučaju Stvora) inspirisan djelima Houarda Filipsa Lovkrafta (Howard Philips Lovecraft). Ovo se ističe napomenom da se brod Elizabeth Dane nasukao na Arkham Reef.
*Jamie Lee Curtis koja je igrala ulogu Elizabeth Solley je kćerka Janet Leight koja je igrala gradonačelnicu Williams. Janet Leigh je glumila u filmu Psycho gdje je ime njenog ljubavnika bilo Sam Loomis, u drugom dijelu Psycho 2 postoji medicinska sestra Lilly Crane Loomis. Jamie Lee Curtisi  Nancy Loomis već su zajedno glumili u flimu Halloween (1978). Jamie i Nancy su prvom dijelu glumile bejbisiterke a Nick Castle u trećem nastavku Noć vještica 3:Sezona vještice (Halloween III: Season of the Witch).

## Reference
Kategorija:Filmovi iz 1980.
Kategorija:Američki horori
Kategorija:Američki naučnofantastični filmovi
Kategorija:Filmovi na engleskom jeziku
Kategorija:Filmovi u režiji Johna Carpentera
Kategorija:Filmovi snimljeni u Kaliforniji
Kategorija:Filmovi "AVCO Embassy Picturesa"
Kategorija:Filmovi s radnjom u Kaliforniji